rejauldu/bengali-wikipedia huggingface dataset:
প্রেম মন্দির (অনু. ঐশ্বরিক প্রেমের মন্দির) হল ভারতের উত্তর প্রদেশের মথুরা জেলার বৃন্দাবনে অবস্থিত একটি হিন্দু মন্দির। জগদগুরু শ্রী কৃপালু জি মহারাজ, পঞ্চম মূল জগদগুরু দ্বারা প্রতিষ্ঠিত, এটি জগদগুরু কৃপালু পরিষদ, একটি আন্তর্জাতিক অলাভজনক, শিক্ষামূলক, আধ্যাত্মিক এবং দাতব্য ট্রাস্ট দ্বারা রক্ষণাবেক্ষণ করে। মন্দির কমপ্লেক্সটি বৃন্দাবনের উপকণ্ঠে ৫৫-একর জায়গা দখল করে এবং এটি রাধা কৃষ্ণ এবং সীতা রামকে উত্সর্গীকৃত। রাধা কৃষ্ণ প্রথম স্তরে এবং সীতা রাম দ্বিতীয় স্তরে অবস্থিত। প্রধান মন্দিরের দেয়ালে শ্রী কৃষ্ণ ও রসিক সাধুদের বিভিন্ন লীলা (ঐশ্বরিক বিনোদন) চিত্রিত হয়েছে।  ইতিহাস এবং স্থাপত্য প্রেম মন্দিরের নির্মাণ কাজ ২০০১ সালের জানুয়ারিতে শুরু হয় এবং ১৫ থেকে ১৭ ফেব্রুয়ারি ২০১২ পর্যন্ত জমকালো উদ্বোধনী অনুষ্ঠান হয়। মন্দিরটি ১৭ ফেব্রুয়ারি জনসাধারণের জন্য উন্মুক্ত করা হয়। নির্মাণে মোট খরচ হয়েছে ১৫০ কোটি টাকা ($২৩ মিলিয়ন)। মন্দিরের প্রধান দেবতা হলেন শ্রী রাধা গোবিন্দ (রাধা কৃষ্ণ) এবং শ্রী সীতা রাম। প্রেম মন্দির সংলগ্ন, একটি ৭৩০০০ বর্গফুট, স্তম্ভবিহীন, গম্বুজ আকৃতির সৎসঙ্গ হল বর্তমানে নির্মাণাধীন রয়েছে, যেখানে একসাথে ২৫০০০ লোকের থাকার ব্যবস্থা হবে। মন্দির কমপ্লেক্স, সুন্দর বাগান এবং ফোয়ারা দিয়ে সুশোভিত, শ্রী কৃষ্ণের চারটি লীলা - ঝুলন লীলা, গোবর্ধন লীলা, রাস লীলা এবং কালিয়া নাগ লীলার জীবন-আকারের চিত্র প্রদর্শন করে।  প্রেম মন্দির হল ভক্তি মন্দিরের ভগিনী মন্দির, যা ২০০৫ সালে খোলা হয়েছিল, এবং বরসানার কীর্তি মন্দির নামে পরিচিত আরেকটি ভগিনী মন্দির, যা ২০১৯ সালে খোলা হয়েছিল।  প্রেম মন্দিরের ভিত্তিপ্রস্তর স্থাপন করেছিলেন জগদগুরু শ্রী কৃপালু জি মহারাজ ১৪ জানুয়ারী ২০০১-এ হাজার হাজার ভক্তের উপস্থিতিতে। নির্মাণ প্রক্রিয়ায় প্রায় ১০০০ জন কারিগর জড়িত ছিল এবং এটি সম্পূর্ণ হতে প্রায় ১২ বছর সময় লেগেছিল। মন্দিরটি প্রাথমিকভাবে কৃপালু জি মহারাজ দ্বারা বিকশিত হয়েছিল, যার প্রধান আশ্রম বৃন্দাবনে ছিল। তিনি শ্রী বৃন্দাবন ধামকে ঐশ্বরিক ভালবাসার এই প্রকাশ উৎসর্গ করেছিলেন।  সম্পূর্ণরূপে ইতালীয় মার্বেল দিয়ে নির্মিত, প্রেম মন্দির ১২৫ ফুট উঁচু, যার দৈর্ঘ্য ১৯০ ফুট এবং প্রস্থ ১২৮ ফুট। এর উত্থিত প্ল্যাটফর্মটি দ্বিতল সাদা স্মৃতিস্তম্ভের আসন হিসাবে কাজ করে। মন্দিরের প্ল্যাটফর্ম, মন্দির প্রাগন (प्रांगण), দর্শনার্থীদের জন্য বাইরের দেয়ালে খোদাই করা 48টি প্যানেল দেখার জন্য একটি প্রদক্ষিণ পথ রয়েছে, যা চিত্রিত করে শ্রী রাধা কৃষ্ণের বিনোদন। শক্ত ইতালীয় মার্বেল দিয়ে তৈরি দেয়ালগুলো ৩.২৫ ফুট পুরু। বিশাল শিখর (শিখর), স্বর্ণ কলশ (সোনার পাত্র) এবং পতাকার ওজনকে সমর্থন করার জন্য গর্ভগৃহ (গর্ভগৃহ) দেয়ালগুলি ৮ ফুট পুরু। উপরন্তু, মন্দিরের বাইরের অংশে ৮৪টি প্যানেল শ্রী রাধা কৃষ্ণের প্রেমময় বিনোদন প্রদর্শন করে। মন্দিরের অভ্যন্তরে, রাধা কৃষ্ণ লীলা (ঐশ্বরিক খেলা) এবং ভগবান কৃষ্ণের অলৌকিক ঘটনা চিত্রিত অসংখ্য প্রতিকৃতি পাওয়া যায়।  উৎসব প্রেম মন্দির সারা বছর ধরে বিভিন্ন অনুষ্ঠান ও উৎসবের আয়োজন করে। মন্দিরে উদযাপিত কিছু উল্লেখযোগ্য অনুষ্ঠানের মধ্যে রয়েছে:   জগদ্গুরুত্তম দিবস মহোৎসব  জন্মাষ্টমী  রাধাষ্টমী গ্যালারি  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:বৃন্দাবন বিষয়শ্রেণী:কৃষ্ণ মন্দির বিষয়শ্রেণী:রাধাকৃষ্ণ মন্দির বিষয়শ্রেণী:উত্তরপ্রদেশের হিন্দু মন্দির বিষয়শ্রেণী:মথুরা জেলার হিন্দু মন্দির বিষয়শ্রেণী:মথুরা জেলার দর্শনীয় স্থান বিষয়শ্রেণী:২০১২-এ সম্পন্ন ভবন ও স্থাপনা বিষয়শ্রেণী:২১শ শতাব্দীর হিন্দু মন্দির
নির্মলচন্দ্র চট্টোপাধ্যায় (১৯ অক্টোবর ১৮৯২ ― ২৪ জানুয়ারি, ১৯৭২) একজন বাঙালি রাজনীতিবিদ, ব্যারিস্টার ও ঐতিহাসিক। তিনি অখিল ভারতীয় হিন্দু মহাসভা অন্যতম প্রতিষ্ঠাতা ছিলেন। ভারতীয় লোকসভার অধ্যক্ষ সোমনাথ চট্টোপাধ্যায় তার পুত্র। নির্মলচন্দ্র, এন. সি চ্যাটার্জী নামে সুপরিচিত ছিলেন।  শিক্ষা জীবন নির্মলচন্দ্র কলকাতার ভবানীপুরে জন্মগ্রহণ করেন। তার পিতা ভোলানাথ চট্টোপাধ্যায় ছিলেন পেশায় ইঞ্জিনিয়ার। মাতা শৈলবালা। নির্মলচন্দ্র আইন শিক্ষার্থে বিলেত যাত্রা করেন ও কেমব্রিজ বিশ্ববিদ্যালয় থেকে আইন পাশ করে ওকালতি করতে থাকেন। তিনি কলকাতা বিশ্ববিদ্যালয় থেকে প্রাচীন ভারতীয় ইতিহাস নিয়ে এম এ পাশ করেছিলেন। রাজা চৈত সিংহের জীবনী নিয়ে গবেষণা করে তিনি প্রেমচাঁদ-রায়চাদ বৃত্তি পান।  কৃতিত্ব ভারতের সর্বোচ্চ ন্যায়ালয় বা সুপ্রিম কোর্টে তিনি ছিলেন অন্যতম খ্যাতিমান ব্যারিস্টার। সুপ্রিম কোর্ট বার এসোসিয়েশন এর সহ সভাপতি হন। আন্তর্জাতিক ক্ষেত্রে আইনবিদ হিসেবে তার সুনাম ছিল। সিবিল লিবার্টি আন্দোলনের সাথেও যুক্ত ছিলেন নির্মলচন্দ্র। রাজনীতির ক্ষেত্রে শ্যামাপ্রসাদ মুখোপাধ্যায়ের ঘনিষ্ঠ ছিলেন। হিন্দু মহাসভার অন্যতম নেতৃত্বের দায়িত্ব ছিল তার ওপর। জহরলাল নেহরু ও অন্যান্য জাতীয় কংগ্রেস নেতাদের প্রভাব সত্বেও তিনি লোকসভার সদস্য হন। লোকসভায় বাগ্মী হিসেবে তার খ্যাতি ছিল। ইংরেজি কবিতা, সাহিত্য ইত্যাদিতে অনুরাগ ছিল তার। রবীন্দ্রনাথ ঠাকুর তাকে ব্যক্তিগত ভাবে কতগুলি কবিতা লিখে দেন যেগুলি পরে স্ফুলিঙ্গ কাব্যগ্রন্থে স্থান পায়। ভারতের সংবিধান, মানবাধিকার, জরুরী অবস্থা, কোম্পানি আইন ও জম্মু কাশ্মীর সমস্যার ওপর গ্রন্থ রচনা করেছেন তিনি।   মৃত্যু  ২৪ জানুয়ারি ১৯৭২ সালে মারা যান নির্মলচন্দ্র চট্টোপাধ্যায়।   তথ্যসূত্র   বিষয়শ্রেণী:১৮৯২-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:হুগলি জেলার ব্যক্তি বিষয়শ্রেণী:বাঙালি আইনজীবী বিষয়শ্রেণী:বাঙালি রাজনীতিবিদ বিষয়শ্রেণী:বাঙালি ইতিহাসবিদ বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:বর্ধমানের ব্যক্তি বিষয়শ্রেণী:১৮৯৫-এ জন্ম বিষয়শ্রেণী:হিন্দু পুনরুজ্জীবনবাদী বিষয়শ্রেণী:২০শ শতাব্দীর বাঙালি বিষয়শ্রেণী:প্রথম লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী বিষয়শ্রেণী:হিন্দু মহাসভার রাজনীতিবিদ
__TOC__  ১৩ ফেব্রুয়ারি ২০২১  সন্দেহভাজন সকপাপেট         সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  এদের অবদান দেখে মনে হচ্ছে একে অন্যের সক, পরিক্ষা করে বাধা দেয়ার অনুরোধ। →SHEKH (আলাপন) ১৮:৫৫, ১৩ ফেব্রুয়ারি ২০২১ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।   এটি দেখার অনুরোধ→SHEKH (আলাপন) ২২:৫২, ১৪ ফেব্রুয়ারি ২০২১ (ইউটিসি)  নতুন ব্যবহারকারী। তাই একবার সুযোগ দিতে চাই। ব্যবহারকারীকে সতর্ক করা হয়েছে। আফতাবুজ্জামান (আলাপ) ০১:১৭, ১৫ ফেব্রুয়ারি ২০২১ (ইউটিসি)  ব্যবহারকারী পরীক্ষক ও/বা টহল দানকারী প্রশাসকের মন্তব্য  বিষয়শ্রেণী:উইকিপিডিয়া সকপাপেট তদন্ত/২০২১
চামরদিঘী রেলওয়ে স্টেশন হল পূর্ব রেল-এর অন্তর্গত অঞ্চলের হাওড়া রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় বর্ধমান-কাটোয়া লাইনের ওপর অবস্থিত।  ইতিহাস ১৯১৫ সালের ১ ডিসেম্বর ম্যাকলিয়ড লাইট রেলওয়ে কোম্পানী বর্ধমান জংশন থেকে কাটোয়া অবধি লাইন প্রস্তুত করে। ১৯৬৬ সালে এই রেলপথটি পূর্ব রেলওয়ে অধিগ্রহন করে। ২০১০ সাল থেকে ন্যারো গেজ রেলপথটি ব্রডগেজে রূপান্তরিত করার কাজ শুরু হয়। বর্ধমান থেকে বলগোনা রেলওয়ে স্টেশন পর্যন্ত ২০১৪ সালে এবং বলগোনা হতে কাটোয়া রেলওয়ে জংশন পর্যন্ত লাইনটি ২০১৮ সালে সম্পূর্ণ হয়।  তথ্যসূত্র  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:১৯১৫-এ ভারতে প্রতিষ্ঠিত বিষয়শ্রেণী:১৯১৫-এ ভারতে চালু রেলওয়ে স্টেশন
রায়পুর রেলওয়ে স্টেশন বাংলাদেশের রাজশাহী বিভাগের সিরাজগঞ্জ জেলার একটি রেলওয়ে স্টেশন।  অবস্থান রায়পুর রেলওয়ে স্টেশন সিরাজগঞ্জ সদর উপজেলায় অবস্থিত।  ইতিহাস ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা  নির্মিত হয়। এসময় ঈশ্বরদী-সিরাজগঞ্জ লাইনের স্টেশন হিসেবে রায়পুর    রেলওয়ে স্টেশন তৈরী করা হয়।  পরিষেবা রায়পুর রেলওয়ে স্টেশন দিয়ে বর্তমানে একটি ট্রেন চলাচল করে নিম্নে নাম দেওয়া হলোঃ সিরাজগঞ্জ এক্সপ্রেস  তথ্যসূত্র  বিষয়শ্রেণী:সিরাজগঞ্জ জেলার রেলওয়ে স্টেশন
জর্জেটা স্নেগুর (২৩ এপ্রিল ১৯৩৭ – ২৩ ডিসেম্বর ২০১৯) মলদোভার ফার্স্ট লেডি ছিলেন যিনি দেশটির প্রথম ফার্স্ট লেডি হিসেবে ১৯৯০ সাল থেকে ১৯৯৭ সাল পর্যন্ত দায়িত্ব পালন করেছিলেন। তিনি দেশটির প্রথম রাষ্ট্রপতি মির্সিয়া স্নেগুরের সহধর্মিণী ছিলেন।  ১৯৬০ সালে জর্জেটা স্নেগুর মির্সিয়া স্নেগুরের সাথে বিবাহবন্ধনে আবদ্ধ হয়েছিলেন। তাদের এক কন্যা ও এক পুত্র ছিল। তাদের একমাত্র কন্যা নাটালিয়া ঘেরম্যান দেশটির পররাষ্ট্রমন্ত্রী ও উপপ্রধানমন্ত্রী হিসেবে দায়িত্ব পালন করেছেন। জর্জেটা স্নেগুর ২০১৯ সালের ২৩ ডিসেম্বর ৮২ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৯৩৭-এ জন্ম বিষয়শ্রেণী:২০১৯-এ মৃত্যু বিষয়শ্রেণী:জাতীয় নেতাদের দাম্পত্য সঙ্গী
ডোরেমন: নোবিতা ইন দ্য ওয়ান-নায়ান স্পেসটাইম ওডিসি (জাপানি: ドラえもん のび太のワンニャン時空伝) হল একটি জাপানি অ্যানিমেটেড চলচ্চিত্র। এটি ফুজিকো ফুজিও রচিত বিখ্যাত ডোরেমনের উপর ভিত্তি করে নির্মিত। এটি ডোরেমন ধারাবাহিকের ২৫তম চলচ্চিত্র যা ৭ মার্চ ২০০৪ সালে মুক্তি পায়। এই চলচ্চিত্রটির অনুবর্তী পর্ব ডোরেমন: নোবিতা'স ডাইনোসর ২০০৬ ২০০৬ সালে মুক্তি লাভ করে।  অভিনয়ে  নবুয়ো ওইয়ামা - ডোরেমন   নরিকো ওহারা - নোবিতা নোবি   মিচিকো নোমুরা - শিজুকা মিনামোতো   কাজুয়া তাতেকাবে - তাকেশি জিয়ান গৌদা   কানেতা কিমোসুকি - সুনিও হোনেকাওয়া   মেগুমি হায়াশিবারা - ইচি/হাচি  সাকা - ওসামু  হিতোমি শিমাতানি - চিকো  তমোকাজু সেকি - দুক  হিসাও ইগাওয়া - বুলতারো  মিকা কানাই - শামি  সাচিকো চিজিমাসু - নোবিতার মা  আকিকো তাকামুরা - নোবিতার দাদী  কাজুয়ো আওকি - জিয়ানের মা  ভারতীয় মুক্তি ১৩ নভেম্বর ২০১৬ তারিখে হাঙ্গামা টিভি ও ২৮ নভেম্বর ২০১৬ তারিখে ডিজনি চ্যানেল(ইন্ডিয়া) এর মুক্তি দেয়।  তথ্যসূত্র  গ্রন্থপঞ্জি  Galbraith IV, Stuart (2008). The Toho Studios Story: A History and Complete Filmography. Scarecrow Press. .  বহিঃসংযোগ  বিষয়শ্রেণী:২০০৪-এর চলচ্চিত্র বিষয়শ্রেণী:২০০০-এর দশকের অ্যানিমেশন চলচ্চিত্র বিষয়শ্রেণী:জাপানি চলচ্চিত্র বিষয়শ্রেণী:জাপানি ভাষার চলচ্চিত্র বিষয়শ্রেণী:ডোরেমনের চলচ্চিত্র বিষয়শ্রেণী:কুকুর বিষয়ক চলচ্চিত্র বিষয়শ্রেণী:বিড়াল বিষয়ক চলচ্চিত্র বিষয়শ্রেণী:রোবট চলচ্চিত্র বিষয়শ্রেণী:সময় ভ্রমণ সম্পর্কে চলচ্চিত্র বিষয়শ্রেণী:রহস্যদঘাটন চলচ্চিত্র বিষয়শ্রেণী:২০০৪-এর অ্যানিমে চলচ্চিত্র
সোহরাব ঢালিওয়াল (জন্ম: ১৮ নভেম্বর ১৯৯১) একজন ভারতীয় ক্রিকেটার যিনি মধ্যপ্রদেশের হয়ে খেলেন। তিনি ২০১৩-১৪ বিজয় হাজারে ট্রফিতে মধ্যপ্রদেশের হয়ে ২ মার্চ ২০১৪ তারিখে লিস্ট এ ক্রিকেটে অভিষেক করেন।  ২০১৪ সালের এপ্রিলে বিদর্ভ ক্রিকেট অ্যাসোসিয়েশন গ্রাউন্ডে বিদর্ভ ক্রিকেট দলের বিপক্ষে তার টি-টোয়েন্টি অভিষেক হয় যেখানে তিনি ১০ বলে ২০ রান করেন এবং ৪ ওভার ২৩ রানে বিদর্ভ অধিনায়ক শলভ শ্রীবাস্তবের উইকেট নেন।Syed Mushtaq Ali Trophy, Central Zone: Madhya Pradesh v Vidarbha at Nagpur, 4 April 2014   ২০১৪ সালের মার্চ মাসে কেএল সাইনি গ্রাউন্ডে রেলওয়ে ক্রিকেট দলের বিপক্ষে লিস্ট এ ক্রিকেটে অভিষেক ঘটে তার। সেখানে তিনি ১৩ বলে ৭ রান করেন এবং ৩ ওভার বল করে ১১ রান দেন।Vijay Hazare Trophy, Central Zone: Madhya Pradesh v Railways at Jaipur, 2 Mar 2014    তিনি ২০১২/১৩ রোহিন্টন বারিয়া ট্রফিতে জিওয়াজি বিশ্ববিদ্যালয়ের প্রতিনিধিত্ব করেছিলেন।2012/13 Rohinton Baria Trophy    তথ্যসূত্র    বহিঃসংযোগ      বিষয়শ্রেণী:জিওয়াজি বিশ্ববিদ্যালয়ের প্রাক্তন শিক্ষার্থী বিষয়শ্রেণী:গোয়ালিয়রের ব্যক্তি বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:ভারতীয় ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম
ডান|থাম্ব|320x320px|মসজিদের ভেতরের দৃশ্য। কাইরুয়ান জামে মসজিদ () তিউনিসিয়ার কাইরুয়ান নগরের বেশ পুরনো ও ঐতিহ্যবাহী একটি মসজিদ। এটি উকবা মসজিদ নামেও পরিচিত।  মসজিদটি ৬৭০ সালে আরব সেনানায়ক উকবা ইবনে নাফি কর্তৃক কাইরুয়ান নগরীতে প্রতিষ্ঠিত হয়। মসজিদের বিস্তৃতি প্রায় ৯,০০০ বর্গমিটার এলাকাজুড়ে এবং এই মসজিদটি মুসলিম বিশ্বের প্রাচীনতম মসজিদ হিসাবে পরিচিত। এর ১১৫ ফুট (৩৫ মিটার) উঁচু মিনার রয়েছে। পরবর্তীকালে এটি মাগরিবে স্থাপিত অন্যান্য মসজিদের মডেল হিসেবে গণ্য হয়। কাইরুয়ান জামে মসজিদ উত্তর আফ্রিকার চিত্তাকর্ষক ও বৃহৎ স্থাপনার মধ্যে অন্যতম। মসজিদটির পরিসীমা প্রায় ৪০৫ মিটার (১৩২৮ ফিট)    ইতিহাস  alt=Period photo showing the southern facade and South.|ডান|থাম্ব|বিংশ শতাব্দীর গোড়ার দিকে কাইরুয়ান জামে মসজিদ   তথ্যসূত্র   বিষয়শ্রেণী:৭০৩ বিষয়শ্রেণী:আরবীয় স্থাপত্য বিষয়শ্রেণী:ইসলামি স্থাপত্য বিষয়শ্রেণী:উমাইয়া স্থাপত্য বিষয়শ্রেণী:মুরিশ স্থাপত্য বিষয়শ্রেণী:তিউনিশিয়ান স্থাপত্য বিষয়শ্রেণী:কাইরুয়ান বিষয়শ্রেণী:৮ম শতাব্দীর মসজিদ বিষয়শ্রেণী:প্রধান মসজিদ বিষয়শ্রেণী:৭ম শতাব্দীর মসজিদ বিষয়শ্রেণী:৬৭০-এ সম্পন্ন মসজিদ বিষয়শ্রেণী:৭০৩-এ সম্পন্ন মসজিদ বিষয়শ্রেণী:৭ম শতাব্দীতে উমাইয়া খিলাফতে প্রতিষ্ঠিত
'মায়োসোটিস সিলভাটিকা' হলো বোরগিনিসেই পরিবারভুক্ত এক প্রজাতির বন্য ফুল।ইউরোপের স্থানীয় ফরগেট-মি-নট ফুলের এক বিশেষ প্রজাতি।   বর্ণানা এটি একটি স্বল্পকালীন লতাপাতাপূর্ণ বহুবর্ষজীবী বা দ্বিবার্ষিক। ১২-৩০ সেন্টিমিটার (৫-১২ইঞ্চি) দীর্ঘ্য। ১৫ সেমি (৬ ইঞ্চি) প্রশস্ত। এর পাতা লোমশ। ফুলগুলো আকাশি নীল।ফল পরিপক্ব, চলচকে,বাদামী। চাষাবাদ নাতিশীতোষ্ণ বিশ্বে ব্যাপকভাবে চাষ করা হয়। সাধারণত বীজ বপন করা হয় পরের বছর ফুল ফোটার জন্য । স্বল্প-কালীন হলেও উদ্ভিদ অনুকূল পরিস্থিতিতে স্বাচ্ছন্দ্য বজায় রাখে। গাছপালা শীত জুড়ে পাতার বৃদ্ধি বজায় রাখে।  'এম সিলভাটিকা'থেকে গোলাপী, নীল এবং সাদা বর্ণের বিভিন্ন জাতের উদ্ভব ঘটানো হয়েছে।এর দুই প্রজাতি'ব্লু সিলভা' এবং'ব্লু বল' অর্জন করেছেন রয়েল হর্টিকালচারাল সোসাইটি এর গার্ডেন অফ মেরিট অ্যাওয়ার্ড ।  অন্যান্য চাষের মধ্যে রয়েছে:  'ব্লু বাস্কেট', গভীর নীল ফুল সহ লম্বা প্রজাতির উদ্ভিদ  'মিউজিক',বড় ফুলের প্রজাতি  'পম্পাদৌর',গোলাকৃতির গোলাপী ফুলের প্রজাতি   'স্নোবল', সাদা ফুল 'আল্ট্রামারিন',খাটো প্রজাতির এবং রং গাঢ়  নীল  'ভিক্টোরিয়া রোজ', উজ্জ্বল গোলাপী ফুল  চিত্রশালা  ব্রিটেনে অবস্হান এটি ইংল্যান্ড , ওয়েলস এবং আইল অফ ম্যানে বিস্তৃত যদিও এর উত্তরদিকে খুব কম  দেখা যায়। এটি স্কটল্যান্ডের পূর্ব উপকূল এবং দক্ষিণ পশ্চিম অঞ্চলে প্রচুর অংশে পাওয়া যায় , যদিও বেশিরভাগ হাইল্যান্ডস , অরকনি , শিটল্যান্ড এবং আউটার হেব্রাইডে অনুপস্থিত । আয়ারল্যান্ডে এটি বেশিরভাগ উত্তর আয়ারল্যান্ডে পাওয়া যায় , যদিও আয়ারল্যান্ড প্রজাতন্ত্রের কয়েক জায়গায় রয়েছে।   তথ্যসূত্র   বিষয়শ্রেণী:উদ্যান উদ্ভিদ বিষয়শ্রেণী:ইউরোপের উদ্ভিদ
থাম্ব| বহুবিবাহ বহুগামী ইউনিয়ন, বিশেষ করে বহুগামী ইউনিয়ন মালদ্বীপের দ্বীপরাষ্ট্রে বৈধ। যদিও এই ধরনের ইউনিয়নগুলি অস্বাভাবিক বলে জানা গেছে। ১৯৯৮ সালে ৫৯টি বহুগামী বিয়ে হয়েছিল।Maldives: Gender and Development Assessment  বহুবিবাহকে বিশেষভাবে ২০০১ সালের মালদ্বীপের আইন দ্বারাও আচ্ছাদিত করা হয়েছে যা আদালতকে একজন পুরুষকে অন্য স্ত্রী গ্রহণ করার আগে তার আর্থিক মূল্যায়ন করার নির্দেশ দেয়।Maldives divorce rate soars  পারিবারিক আইন পুরুষদের চারটি স্ত্রী পর্যন্ত বিয়ে করার অনুমতি দেয় তবে বলে যে বহুবিবাহ অবশ্যই বিবাহ নিবন্ধকের দ্বারা অনুমোদিত হতে হবে, তার প্রস্তাবিত পরিবারের জন্য পুরুষের আর্থিক সামর্থ্যের ভিত্তিতে; ২০১২ সালে, এর জন্য ১৫,০০০ এমআরএফ প্রয়োজন।MUSAWAH website, 2020 report, page 4 ২০২২ সালে ন্যূনতম মজুরি প্রতি মাসে ৫,২৬৫ এমআরএফ ছিল।Country Economy website, profile pageOanda Currency Converter website, retrieved 2023-10-04 তবে ২০২০ সালে রিপোর্ট করা হয়েছিল যে রাজধানীর বাইরে অনেক অনিবন্ধিত বহুবিবাহ ছিল।Maldives Independent website, article dated July 30, 2019  এটি ২১ শতকের শুরুতে উল্লেখ করা হয়েছিল যে প্রায় ১১ জন পুরুষের মধ্যে একজনের বহুবিবাহ ছিল।Facts And Details website, Marriage in the Maldives পরবর্তী বছরগুলিতে এটি এখনও অস্বাভাবিক ছিল,Marry On Chain website, article Jul 18, 2023 ২০১৮ সালে ২০০ টিরও কম বিবাহ রেকর্ড করা হয়েছিল।   তথ্যসূত্র   বিষয়শ্রেণী:মালদ্বীপের সমাজ বিষয়শ্রেণী:দেশ অনুযায়ী বহুবিবাহ বিষয়শ্রেণী:এশিয়ায় বহুবিবাহ
মাইকেল এনডিকো (জন্ম ২৮ নভেম্বর ১৯৭৭) হলো উগান্ডার প্রাক্তন আন্তর্জাতিক ক্রিকেটার। যিনি ২০০৪-২০১৩  সালে উগান্ডার জাতীয় দলের প্রতিনিধিত্ব করেছিলেন। ডানহাতি উদ্বোধনী ব্যাটসম্যান হিসাবে খেলেছেন তিনি।  এনডিকো ২০০৪ সালে আইসিসি আন্তঃমহাদেশীয় কাপ খেলায় নামিবিয়ার বিপক্ষে উগান্ডার হয়ে আত্মপ্রকাশ করেছিলেন, যা প্রথম শ্রেণির মর্যাদা লাভ করে। First-class matches played by Michael Ndiko – CricketArchive. Retrieved 23 March 2016. বেঞ্জামিন মুসোকের সাথে ব্যাটিংয়ের উদ্বোধন করে, প্রথম শ্রেণীর ক্রিকেটে উগান্ডার প্রথম বলের মুখোমুখি হওয়ার তিনি বিশেষ অধিকার পেয়েছিলেন এবং আউট হওয়াও প্রথম ছিলেন ( ২৩ রানে লুই বার্গার আউট হন)। Namibia v Uganda, ICC Inter-Continental Cup 2004 (Africa Group) – CricketArchive. Retrieved 23 March 2016. এনডিকোকেকেনিয়ার বিপক্ষে ২০০৪ সালের উগান্ডার দ্বিতীয় এবং শেষ আন্তকন্টিনেন্টাল কাপ ম্যাচে তাকে দলে রাখা হয়েছিল এবং টুর্নামেন্টের ২০০৫ সংস্করণে (কেনিয়ার বিপক্ষেও) তৃতীয় প্রথম শ্রেণির ম্যাচ খেলেছিলেন।  এর পরে, আট বছরেরও বেশি সময় ধরে তিনি জাতীয় দলে প্রত্যাবর্তন করেননি, শেষ পর্যন্ত বারমুডায় ২০১৩ বিশ্ব ক্রিকেট লীগ বিভাগীয় তিনটি টুর্নামেন্টের জন্য উগান্ডার দলে ফিরে এসেছিলেন। Miscellaneous matches played by Michael Ndiko – CricketArchive. Retrieved 23 March 2016. তিনিই উগান্ডার একমাত্র যিনি খেলায় অংশগ্রহণ করে ওপেনিংয়ে সাত রান করেছিলেন আর্থার কোব এর বিরুদ্ধে ওমান । Oman v Uganda, ICC World Cricket League Division Three 2013 – CricketArchive. Retrieved 23 March 2016.   তথ্যসূত্র   বিষয়শ্রেণী:উগান্ডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম
থাম্ব|টুইস্টির একটি প্যাকেট টুইস্টিস একটি মাল্টিজ স্ন্যাকস ব্র্যান্ড যা এখন ব্যাপকভাবে রপ্তানি করা হয়। টুইস্টিস ড্যারেল লি ফুডস দ্বারা মার্সার একটি কারখানায় উৎপাদিত হয়, যা মূলত ১৯৬১ সালে রে ক্যালেজা দ্বারা প্রতিষ্ঠিত হয়েছিল।Official Twistees site -Twistees Product Range মাল্টায় এটি সবচেয়ে জনপ্রিয় স্ন্যাকস খাবার The Times of Malta - Twistees exported to Libya, এটি মধ্যপ্রাচ্য এবং জার্মানিতেও রপ্তানি করা হয়। The Times of Malta - Twistees exported to Germany টুইস্টিস একটি চালভিত্তিক স্ন্যাক যা বেকিং প্রক্রিয়া দ্বারা প্রস্তুত করা হয়। স্ন্যাকটির সবচেয়ে জনপ্রিয় ধরন হল মূল চিজি টুইস্টিস, যদিও বছরের পর বছর বিভিন্ন স্বাদ যোগ করা হয়েছে, যেমন টুইস্টিস স্মোকি বারবিকিউ, টুইস্টিস লাইট, টুইস্টিস চিকেন, টুইস্টিস সাওয়ার ক্রিম অ্যান্ড অনিয়ন এবং টুইস্টিস ব্লু চিজ।[] - Twistees Product Range টুইস্টিস শেয়ারিং প্যাকেটটি ১৫০ গ্রাম আকারের ব্যাগে আসে, যা সাধারণ ৫০ গ্রাম আকারের প্যাকেটের তুলনায়। টেইস্টিস হল বেকন স্বাদের টুইস্টিসের একটি রূপ। টুইস্টিস ২০১১ সালে তার ৫০ বছরের বার্ষিকী উদযাপন করেছে।The Times of Malta - Bratwurst and Twistees anyone?   রেফারেন্স   বিষয়শ্রেণী:জলখাবার মার্কার নাম বিষয়শ্রেণী:খাদ্য
স্বায়ত্ব শাসিত জিলা লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম। লোকসভা কেন্দ্রটি দুটি স্বায়ত্ব শাসিত জিলা - দিমা হাসাও জেলা এবং কার্বি আংলং জেলার সংলগ্নে গঠিত যা দিমাসা এবং কার্বি মানুষদের বাসস্থান।  লোকসভার আসনটি তফসিলী উপজাতিদের জন্য সংরক্ষিত করা হয়।   বিধানসভা খণ্ডসমূহ  স্বায়ত্ব শাসিত জিলা লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত ক্ৰম	বিধানসভা সংখ্যা  সমষ্টির নাম তফসিলি জাতি/ উপজাতির জন্য সংরক্ষিত জিলা১ ১৬ হাফলং বিধানসভা কেন্দ্র তফসিলি উপজাতিদিমা হাসাও২ ১৭ বোকাজান বিধানসভা কেন্দ্রতফসিলি উপজাতিকাৰ্বি আংলং৩ ১৮হাওরাঘাট বিধানসভা কেন্দ্রতফসিলি উপজাতিকাৰ্বি আংলং৪১৯ডিফু বিধানসভা কেন্দ্রতফসিলি উপজাতিকাৰ্বি আংলং৫ ২০ বৈথালাংশো বিধানসভা কেন্দ্রতফসিলি উপজাতিকাৰ্বি আংলং   সংসদ সদস্যবৃন্দ    ক্ৰম   বৰ্ষ  প্ৰাৰ্থী  দল  ১ ১৯৭৭  বিরেন সিং ইংতি  ভারতীয় জাতীয় কংগ্রেস ২  ১৯৮৪  বিরেন সিং ইংতি  ভারতীয় জাতীয় কংগ্রেস ৩  ১৯৯১  জয়ন্ত রংপি  স্বায়ত্ব শাসিত রাজ্য দাবী সমিতি ৪  ১৯৯৬  জয়ন্ত রংপি স্বায়ত্ব শাসিত রাজ্য দাবী সমিতি ৫  ১৯৯৮  জয়ন্ত রংপি  স্বায়ত্ব শাসিত রাজ্য দাবী সমিতি ৬   ১৯৯৯  জয়ন্ত রংপি  ভারতীয় কমিউনিস্ট পাৰ্টি (মাৰ্ক্সবাদী-লেলিনবাদী) লিবারেশন ৭  ২০০৪  বিরেন সিং ইংতি ভারতীয় জাতীয় কংগ্রেস ৮  ২০০৯  বিরেন সিং ইংতি  ভারতীয় জাতীয় কংগ্রেস ৯  ২০১৪  বিরেন সিং ইংতি  ভারতীয় জাতীয় কংগ্রেস   নির্বাচনী ফলাফল    সাধারণ নির্বাচন, ২০১৪    সাধারণ নির্বাচন, ২০০৪         তথ্যসূত্র    আরো দেখুন   দিমা হাসাও জেলা  কার্বি আংলং জেলা  লোকসভা কেন্দ্রের তালিকা  বিষয়শ্রেণী:কার্বি আংলং জেলা বিষয়শ্রেণী:আসামের লোকসভা কেন্দ্র
জিগনা ভোরা (জন্ম ১৯৭৪) একজন ভারতীয় প্রাক্তন সাংবাদিক। সাংবাদিক জ্যোতির্ময় দে- এর হত্যার সঙ্গে তাঁর যোগসূত্র থাকার মিথ্যা অভিযোগ আনা হয়েছিল এবং তাঁর বিরুদ্ধে মকোকা- এর অধীনে মামলা করা হয়েছিল।  তার জীবনস্মৃতি বাইকুল্লায় কারাগারের পিছনে: আমার কারাগারের দিনগুলি থেকে অনুপ্রাণিত হয়ে ২০২৩ নেটফ্লিক্স সিরিজ স্কুপ নির্মাণ করা হয়। তিনি এখন ট্যারোট পাঠ এবং জ্যোতিষশাস্ত্র অনুশীলন করেন। তিনি বর্তমানে ভারতীয় রিয়েলিটি টিভি শো, বিগ বস সিজন ১৭-এর একজন প্রতিযোগী, যা ২০২৩ সালের অক্টোবরে শুরু হয়।   জ্যোতির্ময় দে হত্যা  ভোরা ২০১২ সালে সাংবাদিক জ্যোতির্ময় দে- এর হত্যার সাথে জড়িত থাকার অভিযোগে গ্রেপ্তার হন। ভোরা একজন প্রতিষ্ঠিত সাংবাদিক ছিলেন, যিনি হিন্দুস্তান টাইমস এবং দ্য ইকোনমিক টাইমস সহ বিভিন্ন সংবাদপত্রে কাজ করেছিলেন। তিনি জ্যোতির্ময় দে- এর ঘনিষ্ঠ বন্ধু ছিলেন, যিনি একজন খ্যাতিমান সাংবাদিক ছিলেন যিনি ভারতীয় সেনাবাহিনীর দুর্নীতির বিষয়ে রিপোর্ট করেছিলেন।  ভোরার বিরুদ্ধে অভিযোগ ছিল যে তিনি দে-র হত্যার পরিকল্পনা করেছিলেন। অভিযোগটি ছিল যে তিনি দে-র সাথে একটি মিটিংয়ের ব্যবস্থা করেছিলেন, যেখানে তিনি তাকে হত্যা করার জন্য ভাড়াটেদের পাঠিয়েছিলেন। তবে, ভোরা এই অভিযোগগুলি অস্বীকার করেছিলেন। তিনি বলেছিলেন যে তিনি দে-র হত্যার সাথে কোনওভাবেই জড়িত ছিলেন না।  ভোরাকে ২০১২ সালে গ্রেপ্তার করা হয়েছিল এবং তাকে মহারাষ্ট্র সংগঠিত অপরাধ নিয়ন্ত্রণ আইনের অধীনে রিমান্ডে নেওয়া হয়েছিল। মকোকা একটি জরুরী আইন যা সন্ত্রাসবাদ এবং অন্যান্য গুরুতর অপরাধের বিরুদ্ধে লড়াই করার জন্য ব্যবহার করা হয়। ভোরাকে ২০১৩ সালে জামিন দেওয়া হয়েছিল। তার বিরুদ্ধে মামলা এখনও চলমান।  বাইকুল্লায় কারাগারের পিছনে: আমার কারাগারের দিনগুলি জিগনা ভোরা সাত বছর ধরে কারাগারে কাটিয়েছেন, তার জীবনীমূলক স্মৃতিচারণ "বাইকুল্লায় বারস: মাই ডেজ ইন প্রিজন" প্রকাশ করেছেন। বইটি সেপ্টেম্বর ২০১৯ সালে পেঙ্গুইন ইন্ডিয়া দ্বারা প্রকাশিত হয়েছিল। বইটিতে, ভোরা তার সাংবাদিকতা কর্মজীবন এবং সাত বছরের বিচারের কথা লিখেছেন। তিনি তার গ্রেপ্তারের দিন থেকে শুরু করে তার মুক্তির দিন পর্যন্ত তার অভিজ্ঞতা সম্পর্কে বিস্তারিত বর্ণনা করেছেন। তিনি তার সময়ের কথা বর্ণনা করেছেন, যা ছিল কঠিন এবং একাকী। তিনি তার পরিবার এবং বন্ধুদের কাছ থেকে দূরে থাকার এবং তার স্বাধীনতা হারানোর বিষয়ে কথা বলেছেন।   তথ্যসূত্র   বিষয়শ্রেণী:ভারতীয় নারী সাংবাদিক বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় সাংবাদিক বিষয়শ্রেণী:ভারতীয় অনুসন্ধানী সাংবাদিক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  — ফেরদৌস •  ০০:৪৫, ১৮ ফেব্রুয়ারি ২০২০ (ইউটিসি) আসিম রিয়াজ   – (অপসারণের প্রস্তাবনা দেখুনলগ দেখুন) () বর্তমান প্রেক্ষাপটে উনি WP:TOOSOON এর আওতায় পড়েন। WP:GNG, WP:ANYBIO  এ উত্তীর্ণ নন। এছাড়া, WP:ENT এও উনি উত্তীর্ণ নন কেননা, বিগ বস ১৩ তে থাকলেও উনি মেঁ তেরা হিরো তে অগুরুত্বপূর্ণ চরিত্রে ছিলেন।এস. এম. নাজমুস শাকিব (আলাপ) ১১:১৪, ১৭ ফেব্রুয়ারি ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
সুলতান আহমেদ (জন্ম: অজানা - মৃত্যু: ১৯৭৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ:০৫-১১-২০১১   জন্ম ও শিক্ষাজীবন  সুলতান আহমেদের জন্ম চট্টগ্রাম জেলার  হাটহাজারী উপজেলার ১ নম্বর দক্ষিণ পাহাড়তলী ওয়ার্ডের ফতেয়াবাদ গ্রামে। তার বাবার নাম মোখলেসুর রহমান সরকার এবং মায়ের নাম আজব খাতুন। তার স্ত্রীর নাম জরিনা খাতুন। তার তিন ছেলে ও এক মেয়ে।    কর্মজীবন  ইপিআরে চাকরি করতেন সুলতান আহমেদ। ঢাকার পিলখানা সদর দপ্তরে কর্মরত ছিলেন। ২৫ মার্চ রাতে পাকিস্তান সেনাবাহিনীর ২২ বালুচ রেজিমেন্ট তাদের আক্রমণ করে। ঘুমন্ত অবস্থায় ইপিআরের অনেক সদস্য শহীদ হন। অনেকে আটক হন। সুলতান আহমেদসহ কয়েকজন বেঁচে যান। তারা পিলখানা থেকে বেরিয়ে বুড়িগঙ্গা নদী পার হয়ে নিরাপদ স্থানে সমবেত হন। এরপর নরসিংদীর পাঁচদোনায় যান। সেখানে অবস্থানকালে মতিউর রহমানের নেতৃত্বাধীন প্রতিরোধ যোদ্ধাদের সঙ্গে যোগ দেন। পরে ৩ নম্বর সেক্টর ও নিয়মিত মুক্তিবাহিনীর এস ফোর্সের অধীনে যুদ্ধ করেন। মাধবপুর, আখাউড়া, আশুগঞ্জসহ আরও কয়েকটি যুদ্ধে সুলতান আহমেদ নৈপুণ্য ও বীরত্ব প্রদর্শন করেন।   মুক্তিযুদ্ধে ভূমিকা  ১৯৭১ সালের ২৮ মার্চ কে এম সফিউল্লাহ (বীর উত্তম) বিদ্রোহ করে জয়দেবপুর থেকে ময়মনসিংহে পৌঁছে সিদ্ধান্ত নেন  ঢাকায় আক্রমণের। এই আক্রমণ পরিকল্পনার অংশ হিসেবে মতিউর রহমানের নেতৃত্বে ময়মনসিংহের ২ নম্বর ইপিআর উইংয়ের দুই কোম্পানি সেনা নরসিংদীর পাঁচদোনায় প্রতিরক্ষা অবস্থান নেন। সুলতান আহমেদ তার দল নিয়ে সেখানে ১ এপ্রিল যোগ দেন। তারা অবস্থান নেন পাঁচদোনার চার মাইল পশ্চিমে শীতলক্ষ্যা নদীর পূর্বপারে ডাঙ্গা নামের স্থানে। পরদিন পাকিস্তান সেনাবাহিনীর একটি দল ঢাকা থেকে নরসিংদী যাচ্ছিল। সুলতান আহমেদ তার ক্ষুদ্র দল নিয়ে দুঃসাহসিকতার সঙ্গে পাকিস্তান সেনাবাহিনীর ওপর আক্রমণ করেন। এতে পাকিস্তান সেনাবাহিনীর ব্যাপক ক্ষয়ক্ষতি হয়। পরে তারা পাকিস্তান সেনাবাহিনীর ওই দলকে চারদিক থেকে ঘেরাও করে ফেলেন। ফলে, পাকিস্তানিরা পশ্চাদপসরণ করতে পারছিল না। এরপর পাকিস্তানিদের নতুন দল এসে ব্যাপক আর্টিলারি গোলাবর্ষণ করতে থাকে। কিন্তু মুক্তিযোদ্ধারা পাকিস্তানিদের ঘেরাও করে রাখেন। যুদ্ধ অব্যাহত থাকে। পরদিন পাকিস্তানি বিমান আকাশ থেকে গোলাবর্ষণ করে। মুক্তিযোদ্ধারা মাটি কামড়ে কয়েক দিন তাদের অবস্থান ধরে রাখেন। ১১ এপ্রিল পাকিস্তান সেনাবাহিনীর নতুন দল বিমানবাহিনীর সহায়তা নিয়ে মুক্তিযোদ্ধাদের ওপর আক্রমণ করে। কয়েক দিনের যুদ্ধে মুক্তিযোদ্ধাদের গোলাবারুদ কমে এসেছিল। কয়েকটি প্রতিরক্ষা অবস্থান একদম গুলিশূন্য হয়ে পড়ে। এ অবস্থায় তারা পশ্চাদপসরণ করে মাধবপুরে সমবেত হন।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:জন্মের সাল অজানা বিষয়শ্রেণী:১৯৭৯-এ মৃত্যু